Masuri de aparare impotriva incendiilor, la amplasarea si exploatarea ulterioara a depozitelor de furaje

* Amplasaţi depozitele de furaje la distanţe de siguranţă faţă de vecinătăţi, astfel încât eventualele incendii să nu se propage la aceste vecinătăţi;
* Curăţaţi terenurile destinate pentru depozitare de vegetaţia uscată din jur;
* Nu depozitaţi furajele în apropierea sau sub reţelele electrice, drumurile publice sau pădurile aflate la distanţe mici faţă de acestea;
* Nu fumaţi, nu utilizaţi focul deschis şi nu aruncaţi cenuşa fierbinte în apropierea depozitelor de furaje;
* Atenţie la furajele sau cerealele cu umiditate ridicată, deoarece acestea prezintă pericol de autoaprindere;
* Împrejmuiţi terenurile destinate depozitării permanente a furajelor;
* Nu lasaţi copiii nesupravegheaţi în apropierea depozitelor de furaje;
* Depozitaţi în aşa fel furajele încât vântul să nu le împrăştie spre zona construită a locuinţelor;
* Nu apelaţi la improvizaţii pentru iluminatul cu energie electrică a zonei de depozitare;
* Nu uscaţi furajele pe acoperişul fânarelor sau pe acoperişul caselor;
* Amplasaţi şurile şi depozitele de furaje în zone, pe cât posibil, apropiate de o sursa de apă;
* Nu folosiţi artificii în apropierea depozitelor de furaje;
* În centrul fâneţelor se recomandă să lăsaţi loc de circulaţie a aerului pentru o mai bună ventilare;
* Nu depozitaţi furajele umede întrucât acestea favorizează menţinerea şi creşterea căldurii în fânare;
* Dacă în căpiţele de fân a intrat apa ca urmare a precipitaţiilor, este indicat să le desfaceţi pentru a lăsa să se usuce fânul, evitându-se astfel autoîncălzirea acestuia;
* Nu strângeţi fânul imediat după ploaie şi nu-l depozitaţi în locuri închise fără aerisire.

**Serviciul Voluntar pentru Situaţii de Urgenţă ARSURA**